Osnovna škola Sesvetski Kraljevec

Školska 10

10361 Sesvetski Kraljevec

Sesvetski Kraljevec, 23. ožujka 2022.

**ZAPISNIK SA SASTANKA ZA IZBOR TURISTIČKE AGENCIJE ZA**

**ORGANIZACIJU VIŠEDNEVNE IZVANUČIONIČKE NASTAVE UČENIKA OSMIH RAZREDA**

**U TERMINU 31. 5. – 2. 6. 2022.**

Sastanak je održan 23. ožujka 2022. u prostorima Osnovne škole Sesvetski Kraljevec s početkom u 18 sati i završetkom u 19 sati. Sastanku su prisustvovali predstavnici roditelja učenika svih osmih razreda, razrednici osmih razreda, v. d. ravnatelja te predstavnici turističkih agencija.

Ukupno su prisustvovala ukupno 64 roditelja što čini većinu od ukupno 95 roditelja svih osmih razreda. Pozivu su se odazvali predstavnici turističkih agencija Brioni d. o. o., Pula i TRAKOSTYAN–TOURS Turistička agencija d. o. o., Varaždinske Toplice te su predstavili svoju ponudu.

Treća pozvana agencija, Mare Panonium tours d. o .o. je obavijestila Školu mailom da se povlače iz natječaja jer nisu u mogućnosti osigurati smještaj u traženom terminu.

Nakon predstavljanja ponuda roditelji su glasovali na temelju dvije važeće ponude.

Roditelji su glasanjem izabrali ponudu turističke agencije Brioni d. o. o., Pula s ukupno 47 glasova. Turistička agencija TRAKOSTYAN–TOURS Turistička agencija d. o. o. dobila je 16 glasova.

Zapisnik vodio:

Roman Juretić, prof.